stanford-oval/wikipedia huggingface dataset:
David Delfino
Ura maajoukkueessa

Kahden Italiassa pelatun vuoden jälkeen Delfino sai Italian kansalaisuuden ja pääsi ensi kertaa edustamaan uutta kotimaataan B-sarjan MM-kisoissa 1991. Seitsemän pelin maalikeskiarvo oli vain 1.50 ja hänen avullaan Italia varmisti nousunsa A-sarjaan kaudeksi 1992. Delfino pelasi myös joukkueen ykkösmaalivahtina vuoden 1992 olympiaturnauksessa Albertvillessa.
MM-turnauksissa Delfino pelasi Italian maalivahtina vuosina 1992, 1993, 1994 ja 1996. Albertvillen olympiaturnauksen lisäksi hän pelasi myös Lillehammerin vuoden 1994 olympiaturnauksessa. Delfino oli mukana myös vuoden 1998 joukkueessa mutta hänen roolikseen jäi kolmannen maalivahdin rooli ilman peliaikaa Mike Rosatin kantaessa päävastuun.
Pelaajauran jälkeen

Pelaajauransa jälkeen Delfino palasi takaisin Yhdysvaltoihin ja toimi kausilla 2011-2012 ja 2012-2013 Stonehill Collegen maalivahtivalmentajana.
Marathéa

| Marathéa Μαραθέα |
| --- | --- |
 Marathéa
 Koordinaatit: 36°44′4″N, 22°29′17″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Anatolikí Máni
Hallinto:  
 – Asutustyyppi:  kylä
 – Kallikrates-koodi:  4302011104
Väkiluku (2021):  84
Aikavyöhyke:  UTC+2
 – Kesäaika:  UTC+3
Marathéa (kreik. Μαραθέα) on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Kylän väkiluku on 84 (2021).
Marathéan kylä sijaitsee Mánin niemimaan itäosan sisämaassa noin 48 kilometriä etelään Spártin kaupungista ja noin neljä kilometriä sisämaahan Lakonianlahden rannasta. Marathéa muodostaa myös laajemman kyläyhdyskunnan (Δημοτική Κοινότητα Μαραθέας, Dimotikí Koinótita Marathéas), johon kuuluvat varsinaisen Marathéan kylän lisäksi kylät Diró, Kouloúka ja Néa Marathéa. Koko yhdyskunnan väkiluku on 145 (2021).
Logkaníkos

| Logkaníkos Λογκανίκος |
| --- | --- |
 Logkaníkoksen kylä.
 Logkaníkos
 Koordinaatit: 37°13′59″N, 22°14′53″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Spárti
Hallinto:  
 – Asutustyyppi:  kylä
 – Kallikrates-koodi:  4301060701
Korkeus:  770 m
Väkiluku (2021):  296
Aikavyöhyke:  UTC+2
 – Kesäaika:  UTC+3
Postinumero:  230 65
Suuntanumero(t):  2731
 
 www.loganikos.gr 
Logkaníkos (kreik. Λογκανίκος; transl. myös. Loganíkos, Longaníkos) on Kreikan kylä, joka kuuluu hallinnollisesti Spártin kuntaan, Lakonian alueyksikköön ja Peloponnesoksen alueeseen. Kylän väkiluku on 296 (2021).
Logkaníkoksen kylä sijaitsee Lakonian pohjoisosassa lähellä Arkadian alueyksikön rajaa noin 39 kilometriä pohjoisluoteeseen Spártin kaupungista ja noin 28 kilometriä eteläkaakkoon Megalópolin kaupungista. Se on rakennettu noin 750 metrin korkeuteen merenpinnasta laskettuna. Ensimmäinen maininta kylästä on venetsialaisaikaisissa lähteissä vuonna 1453.
Logkaníkos muodostaa myös laajemman kyläyhdyskunnan (Δημοτική Κοινότητα Λογκανίκου, Dimotikí Koinótita Logkaníkou), johon kuuluvat varsinaisen Logkaníkoksen kylän lisäksi kylät Giakoumaíïka, Kotítsa, Kyparíssi ja Vergadaíika. Koko yhdyskunnan väkiluku on 404 (2021).
Aiheesta muualla

Λογκανίκος – Loganikos.gr. Kylän verkkosivusto. (kreikaksi)
Eduskunta-avustaja

Eduskunta-avustaja on kansanedustajan määrärahalla palkkaama poliittinen sihteeri, jonka työsuhde kestää enintään kansanedustajan kansanedustajuuden ajan. Eduskunta-avustajan esihenkilö on se kansanedustaja, jonka avustajana hän toimii. Avustajan työnantaja on Eduskunnan kanslia. Kanslian mukaan yhtä kansanedustajaa avustavan eduskunta-avustajan palkka vuonna 2024 oli 2 963 euroa kuukaudessa.
Eduskunta-avustajalla ei ole kelpoisuusvaatimuksia. Ainoa vaatimus on 18 vuoden ikä. Myös sukulaisen saa palkata. Aiemmin oli rajoitus, jonka mukaan lähisukulaisia tai lähipiiriin kuuluvia henkilöitä ei voinut palkata avustajaksi, tosin tällöin kyse oli eduskunnan poliittisesta päätöksestä; mikään laki ei siihen velvoittanut. Vuonna 2024 ainakin perussuomalaisten kansanedustajat Mikko Polvinen sekä Veijo Niemi palkkasivat lähisukulaisia avustajikseen.
Lapin yliopiston työoikeuden professori Seppo Koskinen on kritisoinut järjestelmää: hänen mielestään kyseenomaisessa työssä pitäisi olla kokenut ja varttuneempi ihminen.
Leader-yhdistys

Leader-yhdistys on suomalainen paikallinen tai seutukunnallinen kehittämisyhdistys, jonka tehtävänä on kehittää maaseutua oman kehittämisohjelmansa mukaisesti. Toiminnan resurssit tulevat Suomen valtion ja Euroopan unionin tukeman maaseutupolitiikan mukaisista kehittämishankkeista, yrityksiltä ja muilta taholta.
Suomessa toimii 54 paikallista kehittämisyhdistystä eli Leader-ryhmää, joiden toiminta kattaa kaikki maaseutualueet. Leader-työtä rahoitetaan Manner-Suomen maaseudun kehittämisohjelmasta.
Suomessa Leader-toiminta on vakiintunut kumppanuuteen perustuvaksi paikallisen toiminnan ja maaseudun kehittämisen verkostoksi ja toimintatavaksi.
Historia ja merkitys

Leader on yhteisölähtöinen paikallisen kehittämisen toimintapa, jonka tarkoituksena on kehittää maaseutua kokonaisvaltaisesti. Leader-toiminta on aloitettu Euroopan unionissa vuonna 1991. Suomessa Leader otettiin käyttöön vuonna 1997 Suomen EU:n jäseneksi liittymisen jälkeen.
Leader-ryhmät ovat maaseudun kehittämisyhdistyksiä. Lainsäädännössä Leader-ryhmistä käytetään nimitystä paikallinen toimintaryhmä. Käyttöön on vakiintunut nimitys Leader-ryhmä. Kansainvälisissä yhteyksissä käytetään nimitystä paikallinen toimintaryhmä (engl. Local Action Group - LAG).
EU:ssa yhteisölähtöisestä paikallisesta kehittämisestä eli Leader-toiminnasta käytetään termiä Community-Led Local Development, CLLD. LEADER on lyhenne, joka muodostuu ranskankielisistä sanoista Liason Entre Actions de Developpement l'Economie Rurale, mikä tarkoittaa suomennettuna "yhdyssiteet maaseudun talouden kehittämiseen tähtäävien toimien välillä".
Leader on yhtä aikaa yhdistys ja toimintatapa. Leader-ryhmät ovat rekisteröityjä yhdistyksiä, jotka toimivat yhdistyslain alla. Niiden tehtävänä on kehittää maaseutua kehittämisstrategiansa mukaisesti valtion, kuntien ja Euroopan unionin myöntämillä resursseilla. Leader-toimintatapa on kuitenkin enemmän kuin pelkkä yhdistyksenä toimiminen. Se on maaseudun kehittämisen menetelmä, joka perustuu alhaalta ylös -periaatteeseen.
Leader-periaatteet

Leader-toimintatapa nojautuu seitsemään perusperiaatteeseen, jotka on määritelty Euroopan parlamentin ja neuvoston asetuksessa.
Leader-periaatteet ovat:
Alueperusteisuus: Ryhmä toimii tietyllä alueella ja toiminta perustuu paikalliseen kehittämisstrategiaan.
Alhaalta ylös: Päätösvalta strategian laatimisesta ja toteuttamisesta kuuluu paikalliselle Leaderryhmälle.
Paikallinen kumppanuus: Ryhmän toiminnassa on mukana yksityisiä ja julkisia toimijoita ja hallitus on muodostettu kolmikantaisesti.
Monialaisuus: Paikallinen kehittämisstrategia ei ole rakennettu yhden asian varaan, vaan siinä yhdistyvät yhteiskunnan monet sektorit.
Innovatiivisuus: Paikallisella strategialla ja hankkeilla on pyrkimys uuden luomiseen ja alueen näkökulmasta jokin uutuusarvo.
Alueiden välinen ja kansainvälinen yhteistyö: Paikallista strategiaa toteutetaan yhteistyössä ja yhteisillä hankkeilla muiden alueiden ja maiden kesken.
Verkostoituminen: Leader-ryhmä tekee yhteistyötä ja oppii kokemuksista eri toimijoiden, sektoreiden, hankkeiden ja alueiden välillä.
Jäsenet ja hallinto

Leader-ryhmän jäseniä voivat olla henkilöt, yhdistykset, yhtiöt, kunnat ja muut oikeuskelpoiset yhteisöt.
Leader-ryhmän hallituksen kokoonpanossa on noudatettava kolmikantaa mahdollisimman tasapuolisesti:
julkisten tahojen edustajat
yhteisöjen eli yhdistysten ja yritysten edustajat
yksittäiset maaseudun asukkaat
Yhdistysten hallituksessa on toimialueen kaikista kunnista olevia edustajia. Hallitus tekee keskeiset päätökset muun muassa hankkeiden rahoittamisesta.
Leader-ryhmillä eli maaseudun kehittämisyhdistyksillä on toiminnanjohtaja ja muita työntekijöitä, esimerkiksi hankeneuvojia tai paikalliskehittäjiä. Yhdistyksen toimialueena on yleensä toistensa naapurikunnat saman seutukunnan ja maakunnan alueella.
Rahoitusta yritystukiin ja hankkeisiin

Leader-ryhmät kehittävät maaseutua aktivoimalla ja neuvomalla paikallisia toimijoita, rahoittavat hankkeita strategiaperusteisesti. Leader-ryhmä hallinnoi EU-komission, valtioneuvoston ja maa- ja metsätalousministeriön päätösten mukaisen ohjelmakauden mittaista rahoituskehystä. Leader-ryhmän hallitus tekee Leader-hankkeille rahoituspäätöksiä säännösten mukaan.
Kehittämishankkeen toteuttajana voi olla yhdistys, yritys, kunta tai muu oikeuskelpoinen yhteistö tai säätiö tai henkilö. Hanke on voi kestää kolmesta viiteen vuotta. Hanketoteuttajan on eräitä hankemuotoja lukuun ottamatta laitettava hankkeen rahoitukseen omarahoitusta 10–80 %.  Hankerahoituksen vastuuviranomaisena toimii alueen ELY-keskus.
Leader-ryhmät

Leader-ryhmät (tilanne 2024)
Leader-ryhmät > Ahvenanmaa

Lokalkraft Leader Åland
Leader-ryhmät > Uusimaa

Eteläisen maaseudun osaajat EMO ry
Leader SILMU
Askola
Lapinjärvi
Loviisa
Myrskylä
Mäntsälä
Pornainen
Porvoo
Pukkila
Sipoo
Pomoväst rf
Hanko
Inkoo
Kirkkonummi
Raasepori
Siuntio
Leader Ykkösakseli
Leader I samma båt – Samassa veneessä
Leader Varsin hyvä
Leader Jokivarsikumppanit
Leader Ravakka
Leader Pyhäjärviseutu
Leader Karhuseutu
Leader Pohjois-Satakunta
Leader-EMO
Leader LounaPlussa
Leader Linnaseutu
Leader Etpähä
Päijänne-Leader
Leader Pirkan Helmi
Leader Kantri
Leader Joutsenten reitti
Leader PoKo
Leader Pohjois-Kymen Kasvu
Leader Sepra
Leader Länsi-Saimaa
Etelä-Karjalan Kärki-Leader
Leader Veej’jakaja
Rajupusu Leader
Leader Piällysmies
Leader Mansikka
Leader Kalakukko
Leader Ylä-Savon Veturi
Leader Keski-Karjalan Jetina
Joensuun seudun Leader
Vaara-Karjalan Leader
Leader Vesuri-ryhmä
Leader Maaseutukehitys
Leader JyväsRiihi
Leader Viisari
Leader Kuudestaan
Leader Liiveri
Leader Suupohja
Leader Aisapari
Leader Aktion Österbotten
Leader Yhyres
Leader Pirityiset
Rieska-Leader
Keskipiste-Leader
Leader Nouseva Rannikkoseutu
Oulun Seudun Leader
Koillismaan Leader
Oulujärvi Leader
Elävä Kainuu Leader
Peräpohjolan Leader
Leader Outokaira Tuottamhan
Leader Tunturi-Lappi
Leader Pohjoisin Lappi
Ohjelmakausi 2007–2013

Maaseudun kehittämisyhdistykset tekivät uudet alueelliset kehittämisohjelmansa EU-ohjelmakaudelle 2007–2013. Kehittämisohjelmassa yhdistys määrittelee, minkälaisiin hankkeisiin ja muihin kehittämistoimiin rahoitusta kaavaillaan ja miten yhdistys aikoo muuten toimia alueensa kehittämiseksi. Ohjelmien valmistelussa käytiin kuntakierroksia ja kuultiin alueen toimijoita ja yhdistyksen jäsenistöä.
Käytännössä ohjelmat tulevat olemaan tulevan hankerahoituksen toteuttamisohjelmia.
Ohjelmakaudella kaikki maaseudun kehittämisyhdistykset saivat rahoituksensa Manner-Suomen maaseudun kehittämisohjelmasta. Sen sisällä oli neljä toimintalinjaa, joista jokaisesta voitiin rahoitusta kanavoida maaseudun kehittämisyhdistyksille. Neljäs toimintalinja, nk. Leader-toimintatapa varattiin kokonaan tätä kautta toteutettavaksi.
Julkista rahoitusta tälle kokonaisuudelle Suomessa varattiin 242 miljoonaa euroa (seitsemälle vuodelle), josta 45 % tuli EU:n maaseuturahastosta, osa valtiolta ja osa kunnilta. Lisäksi hankkeisiin oli tavoitteena saada 128 miljoonaa euroa yksityistä rahoitusta, joten kokonaisrahoitus olisi 370 miljoonaa euroa. Vuositasolla rahoitus oli siten noin 53 miljoonaa euroa, mikä sisältää 35 % yksityistä rahoitusta.
Ohjelmakausi 2014–2020

Maaseudun kehittäminen jatkui ohjelmakaudella 2014–2020.
Manner–Suomen maaseudun kehittämisohjelma 2014–2020 eli maaseutuohjelma on keskeisin väline maatalouden uudistamisessa ja maaseudun kehittämisessä. Maaseutuohjelman avulla tähdätään elinvoimaisen maaseudun säilymiseen, ympäristön tilan paranemiseen, uusiutuvien luonnonvarojen kestävään käyttöön, eläinten hyvinvoinnin parantamiseen ja osaamisen kehittämiseen.
Siirtymäkausi 2021–2022

Maaseudun kehittäminen jatkui siirtymäkaudella 2021–2022. Kyseessä oli rahoituskausien väliin jäävä niin sanottu siirtymäkausi, jolloin rahoituskohteet olivat samat kuin nykyisin, mutta käytössä olivat uuden rahastokauden varat.
Maa- ja metsätalousministeriö on osoittanut 83 miljoonaa euroa rahoitusta Leader-ryhmille vuosille 2021–2022. Näillä varoilla paikalliset kehittämisyhdistykset eli Leader-ryhmät jatkavat toimintaa, neuvontaa ja rahoitusta seuraavat kaksi vuotta. Rahoituskehys per Leader-ryhmä vaihtelee 530 000 eurosta runsaaseen neljään miljoonaan euroon.
Ohjelmakausi 2023–2027

Uuden ohjelmakauden valmistelu on parhaillaan käynnissä.
Muuta

Maaseudun kehittämisyhdistykset ovat Suomen Kylätoiminta ry:n jäseniä. Suomessa maaseudun kehittämisohjelmia toteuttavat organisaatiot ovat rekisteröityjä yhdistyksiä. Muissa EU:n jäsenmaissa käytetään myös muita organisaatiomuotoja, kuten osuuskuntia ja osakeyhtiöitä. Ohjelmakaudella 2000–2006 kehittämisohjelmia olivat LEADER, ALMA, POMO ja Tavoite 1:n toimintaryhmätyö.
Don Broco

| Don Broco |
| --- | --- |
 Yhtye vuonna 2017
Tiedot
Toiminnassa:  2008–
Tyylilaji:  alternative rock
Kotipaikka:   Bedford, Britannia
Laulukieli:  englanti
Jäsenet:  Rob Damiani   Simon Delaney  Matt Donnelly  Tom Doyle 
Entiset jäsenet:  Luke Rayner
Levy-yhtiö:  Sony Music Epic Records
Infobox OKNimi-testi OK: 
Don Broco on brittiläinen rockyhtye, joka perustettiin Bedfordin kaupungissa vuonna 2008. Yhtyeeseen kuuluvat laulaja Rob Damiani, kitaristi Simon Delaney, rumpalisti Matt Donnelly ja basisti Tom Doyle. Yhtye on julkaissut neljä studioalbumia ja EP-levyä.
Jäsenet > Nykyiset

Rob Damiani – laulu (2008–)
Simon Delaney – kitara (2008–)
Matt Donnelly – rummut, laulu, taustalaulu (2008–)
Tom Doyle – basso, musiikkiohjelmointi (2012–)
Jäsenet > Entiset

Luke Rayner – basso (2008–2012)
Diskografia > Studioalbumit

Priorities (2012)
Automatic (2015)
Technology (2018)
Amazing Things (2021)
Diskografia > EP:t

Living the Dream (2008)
Thug Workout (2008)
Big Fat Smile (2011)
You Wanna Know (2013)
Dial ’M’ for Monkey

| Dial ’M’ for Monkey Bonobo |
| --- | --- | --- |

Studioalbumin tiedot
 Julkaistu: 17. kesäkuuta 2003
 Tyylilaji: nu-jazz
 Kesto: 41.28
 Levy-yhtiö: Ninja Tune
Bonobon muut studioalbumit
| Animal Magic 2000 | Dial ’M’ for Monkey 2003 | Days to Come 2006 |
Dial ’M’ for Monkey on brittiläisen elektronisen musiikin muusikon Bonobon toinen studioalbumi, joka julkaistiin 17. kesäkuuta 2003 levy-yhtiöllä Ninja Tune.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Noctuary | 5.22 |  |  |  |  |  |  |  |
| 2. | Flutter | 4.44 |  |  |  |  |  |  |  |
| 3. | D Song | 5.20 |  |  |  |  |  |  |  |
| 4. | Change Down | 4.33 |  |  |  |  |  |  |  |
| 5. | Wayward Bob | 4.39 |  |  |  |  |  |  |  |
| 6. | Pick Up (huilu – Andy Ross)  | 4.08 |  |  |  |  |  |  |  |
| 7. | Something for Windy | 1.11 |  |  |  |  |  |  |  |
| 8. | Nothing Owed (saksofoni – Ben Cook)  | 6.16 |  |  |  |  |  |  |  |
| 9. | Light Pattern | 5.12 |  |  |  |  |  |  |  |
Arvostelut

AllMusic:
Tiny Mix Tapes:
Dysfasia

Dysfasia eli kehityksellinen kielihäiriö tai kielellinen erityisvaikeus tarkoittaa kielen kehityksen häiriötä. Henkilöllä voi olla kielellisiä ongelmia joko puheen ymmärtämisessä tai tuottamisessa tai näissä molemmissa.
Dysfasia-sanan alkuperä on kreikan kielessä: dys- tarkoittaa vaikeutta ja phasis puhetta.
Tarkkaa syytä dysfasialle ei tiedetä, mutta perinnöllisyys näyttäisi olevan merkittävä osatekijä. Kielellisessä erityisvaikeudessa lapsen muu kokonaiskehitys on normaalia. Ongelmat painottuvat selkeästi puheen ja kielen kehityksen osa-alueille. Dysfasia voi syntyä myös aikuisella aivovaurion yhteydessä (aivokontuusio, aivohalvaus, aivoverenvuoto). Dysfasian sijaan aikuisten aivovaurioiden yhteydessä käytetään nykyään termiä afasia jonka aste voi vaihdella puhumattomuudesta muutaman esineen nimeämisvaikeuksiin. Dysfasiaa ei pidä sekoittaa termiin dysfagia (nielemisen häiriö).
Dysfasiaa on mahdollisuus luokitella monella tavalla muun muassa vaikeusasteen perusteella ja sen perusteella, kohdistuuko ongelma puheen tuottamiseen (ekspressiivinen vaikeus) vai ymmärtämiseen (reseptiivinen vaikeus) vai molempiin. Seuraavassa yksi käytetty luokittelu (Rapin&Allen 1987):
Verbaalinen auditiivinen agnosia. Vaikeus hahmottaa kuultua puhetta.
Verbaalinen dyspraksia. Vaikeus hallita puheliikkeitä ja tuottaa puhetta.
Fonologisen ohjelmoinnin häiriö. Vaikeus tuottaa puhetta, vaikka yksittäisten äänteiden muodostaminen onnistuukin.
Fonologis-syntaktinen häiriö. Vaikeuksia ymmärtää monimutkaisia ja abstrakteja ilmaisuja.
Leksikaalis-syntaktinen häiriö. Sanojen löytämisen ongelmaa.
Semanttis-pragmaattinen dysfasia. Kielen asianmukaisen käyttämisen ongelma, johon liittyy esimerkiksi vastavuoroisen keskustelun hallitsemisen ongelmaa. Muistuttaa autistisen henkilön oirekuvaa.
Kansainvälisessä ICD-10-diagnoosiluettelossa dysfasia kuuluu ryhmään F80.
Aiheesta muualla

Kehityksellinen kielihäiriö, käypä hoito -suositus 2019 (Duodecim)
Kehityksellinen kielihäiriö, käyvän hoidon potilasversiot 2019 (Duodecim)
Aivoliitto ry
Suomen Kielipolku SLI ry
Dysfasialasten tuki ry
Autismin kirjon häiriöt ja muut neurologiset häiriöt
Autismi
HFA
LFA
Aspergerin oireyhtymä
Keskittymishäiriö
Touretten oireyhtymä
Dysfasia
Detonator

| Detonator Ratt |
| --- | --- | --- |

Studioalbumin tiedot
 Julkaistu: 21. elokuuta 1990
 Tuottaja(t): Desmond Child, Arthur Payson
 Tyylilaji: glam metal, hard rock
 Kesto: 42.12
 Levy-yhtiö: Atlantic Records
Listasijoitukset
  23.  55.
Ratt muut julkaisut
| Reach for the Sky 1988 | Detonator 1990 | Ratt & Roll 81–91 1991 |
Detonator on yhdysvaltalaisen Ratt-yhtyeen viides studioalbumi. Se julkaistiin syksyllä 1990. Albumi jäi yhtyeen klassisen kokoonpanon viimeiseksi julkaisuksi.
Taustaa

1980-luvun loppua kohti tultaessa Rattin suosio oli lievässä laskussa. Vuoden 1988 Reach for the Sky -albumi oli myynyt kuitenkin platinalevyn arvoisesti, mutta yhtyettä oli kritisoitu muun muassa saman kaavan toistamisesta albumista toiseen. Glam-metallin, jonka pioneereihin Ratt kuului, ja yleensäkin kaupallisen hard rockin suosio oli huipussaan Mötley Cruen, Bon Jovin, Aerosmithin ja Def Leppardin hallitessa listoja ja myös uudet tulokkaat, kuten Poison ja Warrant olivat hyvässä nosteessa.
Suosion palauttamiseksi yhtye lopetti yhteistyön hovituottajansa Beau Hillin kanssa ja alkoi tehdä uuden managerinsa Allen Kovacin ehdotuksesta yhteistyötä mm. Bon Jovin kanssa menestyksekkäästi työskennelleen Desmond Childin kanssa, joka toi mukanaan nauhoittajansa Sir Arthur Paysonin, joka on merkitty albumin tuottajaksi. Child on ollut mukana kirjoittamassa yhtä lukuun ottamatta kaikkia albumin kappaleita. Myös yhtyeen toisen kitaristin Robbin Crosbyn henkilökohtaiset ongelmat heijastuivat yhtyeen toimintaan. Hän ei pystynyt osallistumaan täysipainoisesti albumin nauhoituksiin päihdeongelmien ja vieroitushoidon vuoksi ja näin ollen Warren DeMartini soitti lähes kaikki kitaraosuudet albumilla.
Albumin sisältö

Albumin avaa Warren DeMartinin lyhyt kitaraimprovisaatio "Intro to Shame" (joissain painoksissa nimellä "War in D", lausutaan "WarrenD") jota seuraa albumin kenties tunnetuin kappale, tarttuvan kitarariffin ja kompin myötä kulkeva "Shame Shame Shame". Singlenä ja videona julkaistu "Lovin' You is a Dirty Job" puolestaan edustaa Def Leppard-vaikutteista kaupallisempaa rockia. Myöskin "One Step Away" ja yhtyeen ensimmäinen balladi "Givin Yourself Away" kuuluvat samaan sarjaan pop-vaikutteineen. Jon Bon Jovi vierailee taustalaulajana kappaleessa "Heads I Win, Tails You Lose", ja loput albumin kappaleet "Scratch That Itch", "Hard Time", "All Or Nothing" ja "Can't Wait on Love" edustavat perinteisempää Ratt-linjaa. Albumin päättävä "Top Secret"-kappale oli alun perin sävelletty jo yhtyeen uran alkuvaiheissa. Lyriikallisesti albumi keskittyy yhtyeelle tyypillisiin seksuaalis-väritteisiin aiheisiin vokalisti Stephen Pearcyn tulkitessa niitä raspisella äänellään.
Julkaisu ja vastaanotto

Detonator julkaistiin elokuussa 1990. Kappaleista "Shame Shame Shame" ja "Lovin' You is a Dirty Job" julkaistiin futuristiset musiikkivideot, joissa oli juonellinen jatkumo. Jälkimmäinen kappale sekä "Givin' Yourself Away" julkaistiin myös singleinä Yhdysvalloissa ja molemmat ylsivät top-40:een Mainstream Rock-listalla. Itse albumi nousi sijalle 23. Billboardin listalla ja myi lopulta "vain" kultalevyn arvoisesti, verrattuna yhtyeen aiempaan platinastatukseen. Yhtyeen uusi, hiotumpi ja kevyempi soundi ei tyydyttänyt kaikkia vanhoja faneja ja myös yhtyeen sisällä Desmond Childin käyttäminen herätti monia mielipiteitä.
Myöskään konserteissa ei riittänyt yleisöä aiempiin vuosiin verrattuna ja tämä alkoikin nakertamaan yhtyettä sisäisesti. Lisäksi kevään 1991 Japanin kiertueella Robbin Crosbyn edelleen jatkuneet päihdeongelmat aiheuttivat jo sen verran ongelmia, että kyseinen kiertue jäi hänen viimeisekseen yhtyeen riveissä. Virallisesti hän jäi sairauslomalle ja häntä tuuraamaan tuli mm. tunnettu saksalaiskitaristi Michael Schenker, joka nähtiin yhtyeen riveissä syksyn 1991 MTV Unplugged -sarjassa. Yhtye julkaisi vielä yhden singlen saman vuoden lopulla ja hajosi lopullisesti helmikuussa 1992 Stephen Pearcyn jätettyä yhtyeen. Glam metal, kuten moni muukin kaupallisempi heavy metal -suuntaus oli kokenut alasajon grungen ja vaihtoehtomusiikin noustua valtavirtaan Nirvanan ja muiden uusien yhtyeiden myötä.
Kappaleet

Intro to Shame – 0.55 (säv. DeMartini)
Shame Shame Shame – 4.32 (säv. Pearcy, Child, DeMartini)
Lovin' You is a Dirty Job – 3.14 (säv. Pearcy, DeMartini, Juan Croucier, Child)
Scratch That Itch – 3.16 (säv. Pearcy, Croucier, Child)
One Step Away – 4.50 (säv. Pearcy, Bobby Blotzer, DeMartini, Croucier, Child)
Hard Time – 3.46 (säv. Pearcy, DeMartini, Child)
Heads I Win, Tails You Lose – 3.59 (säv. Pearcy, DeMartini, Child)
All or Nothing – 4.14 (säv. Crosby, Pearcy, DeMartini, Terry Kilgore, Child)
Can't Wait on Love – 4.04 (säv. Crosby, Croucier, DeMartini, Pearcy, Blotzer, Child)
Givin' Yourself Away – 5.26 (säv. Pearcy, Child, Diane Warren)
Top Secret – 3.49 (säv. Pearcy, DeMartini, Child)
Singlejulkaisut

1990 "Lovin' You is a Dirty Job", Mainstream Rock Chart (US) #18
1991 "Givin' Yourself Away", Mainstream Rock Chart (US) #39
Sertifikaatti

RIAA, kultalevy, 11. joulukuuta 1990
Kokoonpano

| --- | --- |
 Yhtye Stephen Pearcy – laulu  Warren DeMartini – soolokitara, akustinen- ja slide-kitara, kosketinsoittimet  Robbin Crosby – kitarat  Juan Croucier – basso  Bobby "Blotz" Blotzer – rummut, perkussiot Vierailevat muusikot Jon Bon Jovi – taustalaulu (kappale "Heads I Win, Tails You Lose"  Maryam Valle ja Desmond Child – osittaiset taustalaulut  Steve Deutsch – sample- ja syntetisaattoriohjelmointi  David Garfield – kosketinsoittimet :  Tuotanto Sir Arthur Payson - tuottaja, äänittäjä  Steve Heinke – avustava äänittäjä  Lawrence Ethan – avustava äänittäjä  Jesse Kanner – avustava äänittäjä  Mike Shipley – miksaaja  Mark Sullivan – tuotantokoordinoija  Michael Anthony – tuotantomanageri  Bob Ludwig – masteroija  Kosh / Brooks Design – kannen suunnittelu  Stephen Pearcy – kannen konsepti  Dennis Keeley – valokuvaaja  Desmond Child – vastaava tuottaja